
Saepcnumcro primum pueritiae meae tempus, et anteactae 
vitae spatium mecum repeto , et dona mihi divinitus collata 
ante oculos pono , ut quotidianas pro tot beneficiis gratias 
Deo bonorum omnium auctori rependam. Ea enim tanta exli- 
terunt, ut nunquam ex animo exciderint. A teneris annis a 
periculis ereptus , in quibus puerilis actas versari solet , in 
gymnasium gregorianum celebre religionis et bonarum artium 
domicilium, cui tunc egregius huius urbis clerus praeesset, 
fui admissus. Exinde huic Pontificio Seminario Romano, cuius 
iam pars fueram, propius adhaesi, in eoque parlim in edo- 
cendis, partim in moderandis iuvenibus pene per sex lustra 
fui commoratus. Ilaec vobis , qui nunc Fratres et Filii in 
Christo carissimi mei estis, commemoravi , ut facile cogno- 
scatis, quanto dolore ab iis, quibuscum meae praeteritae vitae 
tempus pene omne transegi, divellar. Quod enim aliud vitae 
genus mila magis erat expetendum? Quid magis iucundmn 
quam cum viris doctissimis, et inorum gravitate spectatissimis 
familiariter, dulcique eorum societate quotidie uti, ex quibus 
eos habui, quos ut parentes diligebam, et a quibus bene- 

volenda plane paterna diligebar ? Quid suavius homini iuve- 
nibus moderandis accito, quam dies noclesque in puerorum 
coetu morari, in quibus non solum vitae integritas, addiscendi 
cupido, sed et incredibilis in suos moderatores amor, et be- 
nevolentia eluceat ? Atqui dum in hac rerum ineundarum 
varietate vitam traducebam, quas mihi huius Lycei collegae, 
et Seminarii alumni gignebant, subito vox audita est, quae 
pristinam vitae consuetudinem immutandam esse indiceret. 
Christi in terris Vicarii, nempe Pii IX. Pont. Max. vox erat, 
quae eo magis meum animum perculit , quia a puero eam 
audire, et vereri didiceram , tum cum propius admirandas 
Illius virtutes suspiciebam, quae tantum Virum ad Petri ca- 
thedram iure evexerunt. Obstupui certe cum primum me 
Episcopatus dignitate esse decorandum comperi, cuius onus 
angelicis humeris formidandum Ven. Frater Guillelmus Siliani 
vir in primis sanctitate et animarum zelo insignis post un- 
deviginti annorum labores venia cum lacrimis a Pontifice 
Summo implorata abdicabat: at stuporem sensim imminu- 
tum fletus et lacrimae sunt consecutae , quia non solum 
tanto honore me indignum censebam, sed et ante oculos tot 
res suavissimae stalim relinquendae obversabantur. Tamen 
Pontificis voci sum obsecutus, et iamdiu omnes meas curas, 
omnesque cogitationes in gregem mihi traditum converti. Vos 
igitur omnes, qui mei nunc estis, primum alloquor, unumque 
oro, ut vestri Pastoris verba audire discatis; et meus sermo 
ut hodie, sic in posterum erit apertus, cum ea sil mihi indoles, 
quae candorem, et aperta animi sensa sequatur. 

Iure autem meritoque vos, o amplissimi viri, qui trium 
Calhedralium Dignitates, et Canonici estis, primum mea compel- 
lat epistola, namque principem in* ecclesia locum habetis. In 
vobis ordinem illum mirificum, ac pulchram varietatem con- 
templor, qua Christi sponsa gravior, et magis venusta apparet. 
Cum enim loci vestri ratione propius ad Episcopum acce- 
datis, quodammodo illius dignitatis participes esse videmini. 

llinc pro rc nata sequitur vos opera , atque officio illum iuvare 
oportere (1), nec ego vestrum consilium, aut opem recusabo; 
proque meis viribus efficiam, ut populo meis curis commisso 
ex hoc mutuo nexu pateat dilectio animi, collegii honor, vin- 
culum fidei, et concordia sacerdotii (2); nec unquam conquiescam, 
donec memorabile presbyterium dignum fiat Deo, atque ita coa- 
ptatum Episcopo, ut chordae citharae (3). Hae primae fuerunt 
preces , quas Deo supplex ac humilis admov i , ubi ad has 
Cathedras fui electus, ut mihi et vobis cor unum, et anima 
una esset. 

Nec. diversa ratione, o venerabiles Ecclesiarum minorum 
Canonici, vos alloquar. Perpendite titulos, et nomina, quibils 
praecellitis, atque ea scinper sit vestrae vitae ratio, quae 
viros decet, qui sequestri Deum inter et homines sint con- 
stituti. 

Quodam veluli nativo impetu ad vos fertur meus sermo, 
o inclyti Paracciarum Rectores. Ne sim carus Deo, nisi vos 
tanta benevolentia semper prosequar, quantam quidem ve- 
strum ministerium sibi vindicat, et suo iurc deposcit! Nonne 
vos estis duces, et pastores in Israel, quorum est commissas 
oves ad pascua ducere ? Quis dies noctesque vigilias , et 
excubias exerceat ad lupos , furesque arcendos , ne o\ es 
mactentur, nisi qui a Deo, et Apostolorum successoribus ad 
tantum munus fuit vocatus ? IJl vero onus vobis impositum 
compleatis, niliil aliud vobis peragendum est, nisi Principis 
pastorum vestigia sectari. Agnos vobis traditos pascite verbo, 
pascite exemplo, pascite sanctarum fructu orationum (4). Oro 
vos, oblestorque, atque etiam auctoritate, quae data est mihi, 
praecipio vobis, ut diebus festis verba ad populum habeatis. 
Tunc fluenta cvangelii de ore vestro excurrant, a quibus 

(1) 'Conc. Trid, de Reformat. Sess. 24 Cap. 12. 

(2) S. Cyprianus 

(3) S. tgnalius cp. ad Epbes. 

(4) S. Bernardus 

aquam in gaudium, ot salutem sitientes populi possint haurire. 
Sermo autem vester fructum erit habiturus, si vestrae exhor- 
tationes v itae puriter ae sancte peractae omnino respondeant. 
Serio quidem vestra conditio perpendenda est, quam gravis 
ea sit, quamque periculosa. Vobis ex ad\erso est hostis semper 
vigilans ad vestras actiones explorandas, notandasque. Quid 
vero de iis, qui lupi fiunt, pastoribus dicam, et inisere suis 
ipsis manibus o\cs perdunt, dilaniant, exterminant ? \ac illis, 
quia in Caini viam abierunt ! Quis homines tam impios , ac 
scelestos a ventura ira liberabit ? Sed tantam calamitatem , 
lantumque exitium huic gregi nunquam super\ cnlurum con- 
fido. Quisque autem animarum curator ex S. Pauli ad- 
monitu ita semper agat, ut qui ex adverso est vereatur, nihil 
habens malum dicere de nubis (1). Sed cum neque plantatio, 
neque rigatio per nos facta aliquid valeat, nisi Deus illis det 
incrementum: cum nos ser\i simus non solum inutiles, sed 
infirmi quoquo, et in periculis positi, Deo est quotidie sup- 
plicandum. Cavete igitur ne ullus transeat dies, quin in me- 
ditatione matutina vestri cordis ignis exardescat , et saepe 
supremum largitorem, a quo omne donum optimum venit , 
primum pro vobismotipsis, ut animam puram, et cor ardens 
habeatis, rogale; deinde pro o\ ibus vestrae curae concreditis, 
ut iugum Christi ferre assuescant, et sanctorum operum fru- 
ctum assequantur. 

Sed antequam longius mea epistola exscurrat , date 
quaeso, ut quotquot sacerdotali charactere decoramini, simul 
omnes vos alloquar. Quid vos a cetero populo nisi chara- 
cter distinguit, nempe signum illud coeleste animae insitum, 
quod etsi invisibile, tamen adeo in hominum oculos incurrit, 
ut quos eo adauctos fuisse sciamus, admiremur ? Iloe iam 
Deus significavit, cum dixit, separari ros a ceteris populis (2). 
Ergo quamvis a populo fuistis assumpti, et in medio populo 

(1) S. Paul. cp. ad Tit. Cap. It. v. 8. 

(4) Levit. Cap. XX, v. 40. 

estis, non amplias eius populi pars estis (licendi, sed tamen ^os 
pro populo agere, et vivere quisque fateatur. Accipite ergo, fra- 
tres in Christo venerabiles, quaeuam sit de vobis in hac re mea 
voluntas , cni vos ultro libenterque obsequcmini. Vos dii 
estis: Deus autem in sede maieslalis suae sedet gloria spe- 
ctandus: et vos cum in templo, quod Dei sedes est praeci- 
pua, fueritis , maieslatcm vestram tueri, et praeferre debe- 
tis: nempe in modestia, et gravitate laudes divinas concini- 
te, et vestri cantus, et soni graves, et pii sint oportet, ut ad 
pietatem audientes excitare valeant (1). Presbyteris Dei do- 
mus tradita est, eoruinque est non solum decus et ornamen- 
tum, sed et nitorem inquirere. Nonne vos mendacii argue- 
remini, si Deo quotidie dicentes vos (Illexisse decorem do- 
mus Dei et locum dominicae habitationis nullam tamen de 
loco sancto curain haberetis ? Quisque vestrum pro sua \ i- 
rili parte in hoc munus incumbat : vasa inunda sint , lina 
candida, vestes maiestale di\ina non indignae, et quae- 
libet leinpli pars illum nitorem, et mundiliem quotidie osten- 
dat, quae Deo omnino debetur. In re tam gra\ i vestram sol- 
licitudinem , vestram religionem , vestram curam exposco ; 
nec grave mihi erit saepe templa, et singulas eorum paries 
invisere, et omnia, quae ad externum Dei cultum spectant, 
penitus inspicere, et cognoscere, nec desidiosis et negligcn- 
tibus unquam parcam. Sed postquam vos Dei templis con- 
sulueritis , vobismelipsis prospicite. Velim enim vestram 
sacram personam sustineatis, praeque oculis dignitatem, qua 
in ordinatione fuistis cohonestati , habeatis. Uniusmodi di- 
gnitas postulat, ut vobis nihil arroganter, nihil superbe 
agentibus ea sit vitae ratio , qua nescio quid maius et no- 
bilius aliis videamini. Incredibile enim dictu est quantum 
obsequii detrahat familiaritas nimis communis , et societas 
frequenlior, qua ecclesiastici viri cum laicis utuntur. Foedum 

(1) Cone. Mrdiolan. 

aulent \ isu est inspicere presbyteros in oflirinis cessantes, 
ve! in pluteis et in \ iis frequentibus ambulantes, presbyte- 
ros, impiam, quibus perbelle quadrant verba illa evangelii, 
quid hic statis tota dic otiosi (1)? Vineae Dominus Imius- 
modi hominibus omnino dicit; ite et vos in vineam meam (2), 
quae assiduis laboribus, et solerti indiget cultura. Ite in 
aegrorum domos , eosque piis verbis , ulloquioque coe- 
lesti recreate : ile ad pueros, duin in viis procul a paren- 
tum oculis insolescunt, eosque cliristianac religionis praece- 
pta edocentes a turpi eruite criminum coeno : ite ad sacra 
tribunalia, ihiquc patienti, et benigno vultu peccatores, qui 
ad Deum con\ erli v elini , cxpcctale : ile tandem in domos 
vestras, et divinas paginas, et sanctorum patrum libros evol- 
vite, ut vestra doctrinis sacris exculta mente populum cliri- 
stianum erudire possitis. E\ hae autem nimia clericos inter 
et laicos societate nascitur mala illa , aut saltem infima de 
ecclesiastico coetu opinio, et quandoque etiam vilia, propter 
quae venit ira Dei in homines, et crimina quaedam oriun- 
tur, quae nec nominari in nobis S. Paulus praecipit, nec ego 
nominabo. At dicam frustra dignitatem iactalis , cuius opera 
non exhibetis (3), praeterea vosmef ipsos ceteris non modo fidelibus, 
sed et sacerdotibus quamdam vivendi regulam exhibete (i). Nam- 
que omnium oculi in vos diriguntur, domus vestra, et conver- 
satio vestra, quasi in specula constituta , magistra est publicae 
disciplinae. Quidquid feceritis , id sibi omnes faciendum pu- 
tent (5) : porro abstinete ab omni opere malo et ab omni in- 
quinamento carnis liberi manete , ut mundi corpore , purgati 
mente possitis ad sacrificium Christi digne accedere, et Deum 
pro delictis omnium deprecari. Quamvis conscientiam puram 
apud Deum ros habere oporteat , tamen et apud homines fa- 

(1) Matth. Cap. XX, v. 6. 

(2) Iliitl. v. 7. 

(3) S. Hieroni m. 

(4) S. Pct. Dam. op. I, liti. 2. 

(5) S. Ilieroiiyin. ep. III atl IMindorum. 

mam optimam custodire convenit, ut iuxta praeceptum aposto- 
licum non taniuin coram Deo , $ed etiam coram hominibus 
vitae sanctae testimonium habeatis (1). Famam autem optimam 
custodietis,, et vitae sanctae testimonium habebitis, si in ter- 
ris non cum hominibus , sed pro hominibus solum vivetis. 
Et necessaria si vobis est a curis quotidianis , et laboribus 
assiduis relaxatio, ea sil inter vos laeta quidem et ineunda, 
at quae ecclesiasticam semper praescierat gra> italem. Socie- 
tas autem, quae inter vos est ineunda , fons erit , ac origo 
bonorum , quae ad vestram religionem , vestrique muneris 
sanctitatem perlinere inlelligilis. Ex huiusinodi bonis illud 
optatissimum ante omnia est mihi expetendum, nempe vin- 
culum pacis et concordiae, quod inter vos, vestrumque Pa- 
storem nunquam dissolvatur. () Fratres mihi carissimi, quos 
hoc nomine didci, et beato hic appellem oportet , vestrum 
est inprimis perficere, ut concordia illa, quae cum Pastoribus 
semper intercedere debet, perpetuo maneat? et nulla unquam 
offensione rescindatur: atque hac ratione deleri queat illa im- 
proborum hominum accusatio, quae Clericis persaepe imme- 
rito discordiae, ac simultatum crimen affingit. At vero cum 
nos debitores simus sapientibus et insipientibus , huius 
querimoniae causae sunt plane auferendae. Ego ad vos in- 
grediar quemadmodum iam olim Samuel Isai domum intra- 
vit: et ego vobis dicam meus ingressus pacificus est (2). Cum 
pro Christo legatione fungar, qui veniens evangelizavil pa- 
cem hominibus, et ego vobis evangelizabo pacem: at huius 
legationis vos quoque socii et collegae estis: igitur et vestrum 
erit pacis, et mutuae perpetuacque inter me et vos concor- 
diae esse auctores: et quemadmodum adventus meus ex me 
erit pacificus, sic vestro Pastori sit vester occursus. Ad im- 


(1) Cone. Tolet. IV. can. 20 el 21. 

(2) I. Reg. Cap. XVI. v. 4. 

molandum Domino venio: al sanctificamini, et venite mecum; 
pro certo enim habeo ex hac immolatione pacem esse ori- 
luram , quam nulla vis imminuere , et perturbare poterii. 
Cum iam nos unum simus, haec volui statim annuntiare: in- 
terea hanc epistolae pariem suavissimis his verbis claudam: 
Quid volo ? Quid cupio ? Quid hic sedeo ? Quare vivo nisi 
hac intentione , ul omnes simul rivamus ? Cupiditas mea ista 
est, gaudium meum hoc est, possessio mea ista est: sed si me 
non audieritis, et tamen ego non tacuero; animam meam libe- 
rabo: sed nolo salvus esse sine vobis (1). 

Nunc vos alloquar, adolescentes, qui in sortem Domini 
vocati ad maiores Ordines accipiendos properatis. At quaeso 
Concilii Tridentini v erba perpendite, eaque ante oculos ve- 
stros velim usque habeatis, Vobis in animo est ad celsam 
cumque divinam Sacerdotii dignitatem promoveri '! ast opor- 
tet de gradu in gradum ita ascendere ut in vobis cum aetate 
vitae meritum, et doctrina maior accrescat , quod et bonorum 
morum exemplum, et assiduum in Ecclesia ministerium, atque 
maior erga Presbyteros reverentia , et crebrior quam antea 
Corporis Christi communio maxime comprobabunt (2). Paucis 
comprehensa sunt tum quae vobis sint peragenda, ut ad tan- 
tum fastigium pervenire possitis, tum quae mihi servanda, 
ut ii solum promoveantur, qui tanto honore digni esse cen- 
sentur. Ex praecepto apostolico nemini cito manus impo- 
nam, nisi vitae pure ct caste semper ductae luculentissima 
testimonia antea mihi praebeat: nunquam aliquem ad ordi- 
nes admittam quoscumque, nisi euntdem pietati satis deditum, 
et in bonis artibus plane eruditum reperiam : neminem de 
gradu in gradum ascendere patiar, nisi religiosum et cre- 
bra Corporis Christi communione Dei amantem, et zelo pro 
animarum salute ardentem deprehendam. Quid enim Eccle- 
siae inlerest mullos numerari Presbyteros, cum melius sit 

(1) S. Augustinus. 

[2J Cone. Trid. Scss. XXIII. de Reform. Cap. XII. 

Domini sacerdotium paucos habere ministros, quam multos inu- 
tiles (1)? Haec praecipue velim specient clericos, qui extra 
sacros recessus et eum locum vivunt, quem tantopere con- 
cilii tridentini Patres in deliciis habuerunt. Yos autem, qui 
in Seminario versamini , diutius morabor. Cur praecipuo 
amore , ac singulari benevolentia vos non prosequar ? Ec- 
quid ? non omnes meas curas, omnesque cogitationes in vos 
vertam ego , qui totum meae aetatis tempus inter iuvenes 
sacris ministeriis addictos transegi ? Modo hic unus dolor , 
atque haec una animi aegritudo me angit, quod suavissimi 
pueri pietate et studio insignes mihi post tot annos sint re- 
linquendi. Vestrum igitur est, filii carissimi, quos nuper in 
Christo genui , tantam animi acerbitatem lenire : hoc autem 
fiet, si mores ac virtutes adolescentium selectissimi romani 
ephebei aemulati fueritis. Hoc vobis aemulationis studium cordi 
sit maxime, ne aliquando cogar eorum exemplis uti, si qua in 
re , quod absit , a virtutis tramite deflexeritis. Tunc enim 
huiusmodi iuvenes proponere vobis deberem , quibus cre- 
bra Corporis Christi communio est in deliciis, quosque amor 
in Sanctissimam Virginem ardens , morumque castitas satis 
distinguit. Vix ac ad vos regendos fui electus statim Dei- 
parae immaculatae, et labe primaeva carenti vos commenda- 
vi, et tanta auspice, atque patrona omnia prospera in po- 
sterum mihi de vobis futura confido. Nuper autem no- 
vus ad virtutem, et ad bonas artes assequendas stimulus vo- 
bis accessit , cum Pius IX. Pontifex Maximus , et Princeps 
optimus , atque beneficentissimus novum in Urbe pro suae 
ditionis dioecesibus Seminarium instituit. Quamprimum enim 
alter ex vobis hoc munere tam illustri ac praeclaro fruetur. 
Oportet autem ut illud egregiis animi dotibus, et eruditione 
haud mediocri comparetis. Eius rei etiam vobis sum te- 
stis, quod Seminarium Pium felicibus auspiciis dedicatum 
iam egregios iuvenes excepit , in quibus alacre discendi de- 
(1) Cone. Laterau. IV. 

siderium, ct miram pietatem intueri licet. Madi igitur ani- 
mo, ac virtute estote, et mutua aemulatione ad hoc bonum 
adipiscendum quisque vestrum serio contendat. 

Nec iure in hac mea epistola \os, o religiosarum fami- 
liarum alumni , possum ullo modo praeterire. Sed paucis 
omnia expediam. Cur nostro aevo bellum tam grave-, tam 
tetriim vobis christiani nominis hostes indixerunt ? Cur in- 
fidum vaferrimorum hominum genus variis ei subdolis mo- 
dis vos apud fideles in invidiam vocavit ? Noverunt illi 
quidem quantum emolumenti, quantumque commodi Chri- 
stianis viris a vobis afferatur: et miseri iniquis oculis vident 
vos veluli arces ac populorum propugnacula haberi, a qui- 
bus omnes adversariorum \ ires et impetus propulsantur. For- 
tes igitur estote in bello, neve animo unquam deficiatis. Pa- 
trum v estrorum legibus ct institutis insistite, recessum, et so- 
litudinem diligite, et precibus, ut consuevistis, operam date. 
Hac una ratione vestri hostes conticescent. Porro \obis nec 
molestum , nec grave sil in aliorum sacerdotum auxilium 
venire , cum seges in Dei vinea tanta sit , ut plures mini- 
stros, pluresque cultores exposcat. 

Hic vero quae dicendi ratio vobis digna erit, o Virgines, 
quae terrenis rebus abdicatis vosinetipsas Deo solemni religione 
devovistis? Nae vos beatae estis, quia unis vobis immaculatum 
Agnum quocumque ierit sequi fuit concessum ! Vestrae igitur 
deliciae sint cum uno Christo vitam vivere, neceurae amplius vo- 
bis esse debet, quod iam alacres lirino pede calcastis. Quaeso' 
cur illustrem et clarum in Ecclesia locum occupatis? Cur haec 
tantum de vobis studium, tantamque sollicitudinem gerit, 
vestrorumque septorum patronam ac vindicem se constituit ? 
Vos enim flos estis , ac pretiosus lapis inter sua ornamenta (1) 
quae sunt diligentissime custodienda. Maximam autem in ve- 
stris precibus, quas ad Sponsum saepe per dies funditis , 


(1) S. Hicronym. 

spem ct fiduciam ego pono. Atque haec paecipua vestri of- 
ficii pars esse debet. Cum iis, quae extra vos fiunt, nuncium 
ultro remiseritis, ea ne amplius quaeratis ; at potius preci- 
bus, et supplicationibus date vos illud tempus, quod ceteri 
homines pro officiorum negotiorumque rationibus tribuere ne- 
queunt. Et vos ita societatis humanae commodis et bono, 
quibus pro sua parte consulere quisque debet, studebitis! et 
animalis homo quae sunt spiritus percipere haud valens, vi- 
tae genus a vobis susceptum nec arduum nec humanis viri- 
bus, Deo adiuvante, maius esse invitus fatebitur. 

Nunc autem os meum patet ad vos, quibus altera et 
maior mei gregis pars constat. Vos ex gente illa estis, quat 
sancta dicitur; vobis sacerdotium regale fuit datum; vos po- 
pulus acquisitionis nuncupamini; quippe Deus eum suo san- 
guine acquisivit Omnia quidem quae Christus in sua Eccle- 
sia constituit, praecipue vobis, vestraeque perpetuae incolu- 
mitati sanxit, et firmavit. Quare igitur Principis Pastorum 
vestigia non sequar, qui ad oinnem populum suas doctrinas 
effundebat ? Vos alloquor, Optimates ct Proceres, qui cum 
primum locum in populo habeatis vel maiorum virtute, vel 
ipsis recte factis partum , nemo vobis illum iure invidere 
potest. Gratulor quidem honores , et divitias honestis la- 
boribus, curisque sapientibus adeptas, at cavete ne iis do-i 
nis a Deo ipso tribulis abutamini. Consilio et opibus homi- 
nes rudes et calamitosos defendite: et si rerum publicarum, 
piorumque locorum administratio vobis est tradita , efficite, 
ne quod plebis bono, et populi utilitati inservit , versipellis 
paucorum ingluvies extorqueat, et devoret. Penes vos viduae 
et pupilli ab aliena impotentia oppressi columen et perfu- 
gium habeant, et. vosmetipsos in bonorum operum exemplum 
celeris proponite. Ut enim alios genere, divitiis, et muneri- 
bus antecellitis , sic pietate, religione, omniumque virtutum 
exercitatione anteire eosdem oportet. Ad has virtutes ipse 
quoque confugiam, ct in populi bonis, et commodis procu- 

randis vos milii socios libenter adsciscam. Episcopi quidem 
munus praecipuum est morum puritati, religionisque incre- 
mento advigilare: si autem duo haec bona iis subsidiis mihi 
consequi detur , quae ad animos excolendos erudiendosque 
perlinent, omne me tulisse punctum, illudque iecisse fun- 
damentum putabo , quo incolumis quaecumque respubli- 
ca existit. Ad hanc culturam provehendam non solum ec- 
clesiasticorum hominum , quibus dictum est docete omnes 
yentes , curas et zelum, sed optimatum, et procerum charita- 
lem, consilia, et solertiam excitabo. 

Mihi nunc superest, ut tandem reliquos fideles alloquar, 
quos ego novus pater tamquam dulcissimos filios amore et 
benevolentia complector. Omnes tum animi tum mei corporis 
\ires vobis unis inservient: dies noctesquc populi curam 
agam, quem Deus mulla sapientia ornavit , atque etiam de 
rore coeli, cl de pinguedine terrae divitem effecit, ut magis 
magisque sit felix, et diu mullumque juicis pulchritudine 
perfrualur. At memineritis , filii catissimi , vos tunc a Deo 
suis beneficiis fore cumulandos , si divina praecepta serva- 
veritis , in quibus omnia vestra officia comprehenduntur: si 
Ecclesiae, quae vestra est Mater, filii fueritis obsequentes: si 
iis tandem, qui in terris a Deo principes et magistratus sunt 
constituti , subieclionem adhibueritis. Omnia bona de vobis 
mihi spondeo , quia novi cor docile , et animum virtutibus 
assequendis idoneum a Deo vobis fuisse donatum. Huius rei 
testes sunt tot viri pietate, doctrina, et muneribus insignes, 
qui nunc in pontificia ditione tamquam lumina clarissima 
splendent, eorumque in publicis negotiis procurandis saga- 
citatem, et prudentiam omnes admirantur. Cum autem natura 
vestris regionibus terras fertiles, et foccundas devient, in eas 
excolendas, ampli (icandasque fruges omnem industrium, atque 
operam sedulam conferatis. Hinc tum ab inopia tum a vita 
inerti procul eritis; utraque enim malorum origo est, atque 
calamitatum. Et cum per labores agrestes , et sollicitudines 

quotidianas licuerit, praesertim diebus festis officia, quae catho- 
licos homines decent, complete, el catecheses christianas me- 
moriae mandate, autsaltem in vestris paroeciis audite. Atque ego 
auctor ero, ut et vos me duce, meque moderatore iliis sub- 
sidiis frui possitis, quae altius divinae religioni cognoscendae, 
el Christianorum officiis tum in Deum tum in patriam per- 
ficiendis necessaria videantur. A pueris incipiam, et omni 
cura , diligentiaque utar , ut recte eorum animi exco- 
lantur. A bona scilicet iuvenilis aetatis institutione totus so- 
cietatis ordo et ratio pendet! Illius vero rei admonitos vos 
volo patienter vivere, et aerumnas bono animo ferre. Negari 
quidem nequit nos in mala incidisse tempora : at inter an- 
gustias et infortunia Christianorum animi puriores evadunt. 
Cavete quaeso ne in illorum numero recenseamini, de quibus 
iamdiu Deus est conquestus , qui dum omnia prospere sibi 
succedunt bene se gerunt, sed in tempore tentationis animo 
cadunt, et a Deo recedunt (1). Permanete igitur in fide, quam 
ipsi Apostoli vobis tradiderunt, et obsequium el obedienliam 
Pio IX. Pont. Max. et Principi optimo integram et perpetuam 
servate, et si nunc calamitates ingruant, his Deus paenis po- 
pulorum culpas persequitur ! neque eae magistratibus , aut 
rerum publicarum rectoribus, qui a vobis huiusmodi mala de- 
precari nequeunt, sunt tribuendae. Accipite quaeso doctissimi 
Patris verba = una eademque calamitatum vis irruens bonos pro- 
bat , purificat, eliquat, malos damnat, vastat, exterminat. Unde in 
eadem afflictione mali Deum detestantur, boni autem precantur, 
et laudant . Tantum interest non qualia, sed qualis quisque par- 
tiatur = (2). Haec, fratres el filii carissimi, absens vobis scripsi, 
plura enim cum vos primum videro dicam. Interea me vestris 
precibus commendo, quas ad Deum quotidie effunditis; sed et 
addite vota pro Pont. Max. Pio IX., qui uti difficillimis tempori- 
bus ad Petri navim gubernandam divinitus fuit vocatus, non se- 


(1) S. Luc. Gap. VIII. v. 13. 

(2) S. Augustinus 


cus ac alter Moses in fide et lenitate, quibus adeo praestat, quos- 
cumque vincat hostes, et Ecclesia tandem aliquando pace, ac 
tranquillitate pcrfruatur. Cum vero Vir Eminenlissimus Con- 
stantinus Patrizi Albanensium Antistes, et SSmi D. N. in Urbe 
Vicarius me hodie Episcopum consecrarit, et antiquis bene- 
ficiis hoc maximum addiderit, vos oro, ut et ipse vestrarum 
orationum particeps fiat, et vinea assiduis laboribus, curis , 
eiusque prudentia tam bene exculta ad viri solatium in dies 
magis magisque vigeat, et uberrimis fructibus augeatur. Tan- 
dem quo mea verba vim habeant, Deum enixe obsecrabo, 
ut servi sui exhortationibus eam gratiam addat, quae una 
hominum animos ad bene, sancteque agendum movere possit. 
Tuam etiam opem, o Virgo Deipara, cuius maternam benevolen- 
tiam, et patrocinium a teneris annis fui expertus, imploro: huius 
gregis sis usque vindex, et sospitatrix! ut, cum ante Deum 
indicem sistar, possim dicere, ex iis quos mihi Christe dederis, 
tui sanguinis virtute, tuaeque Matris auxilio neminem perdidi. 
Adeste etiam vos, Patroni coelestes, sub quorum tutela istae 
urbes, et isti populi sunt constituti. Manus ad Deum pro eis 
protendite, et multum orate pro populo, et universis istis ci- 
vitatibus: vos enim estis veri fratrum amatores, et inulta pro 
iis fuistis perpessi (1). 

Valete, Fratres, et Filii mei in Christo carissimi, saluto 
vos in osculo pacis. 

Dat. extra Portam Coelimontanam ipso Consecrationis 
nostrae die VI. Id. Ian. An. MDCCCLIV. 

(1) II Mach. Cap. XVI. v. 12. 

